Държавен вестник, бр. 80, 2016 г., стр. 47

БРОЙ  80	
Д Ъ Р Ж А В Е Н  В Е С Т Н И К 	
СТР.  47  
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-3  
от 29 септември 2016 г.
за структурата и съдържанието на иденти­
фикатора на недвижимия имот и на номера 
на зоната на ограничение в кадастъра
Раздел I
Общи положения
Чл. 1. (1) С наредбата се определят струк-
турата и съдържанието на идентификатора на 
недвижимия имот и на номера на зоната на 
ограничение, както и условията и редът за 
ползването им.
(2) Идентификаторът и номерът по ал. 1 са 
уникални за територията на страната.
Раздел II
Структура и съдържание на идентификатора 
на недвижимия имот – обект на кадастъра
Чл. 2. (1) Идентификаторът се състои от 
три до пет цифрови полета, подредени по 
йерархични нива съгласно приложение № 1. 
Всяко следващо ниво идентифицира територия 
или обект в обхвата на предишното ниво. 
(2) Полетата на идентификатора са отде-
лени едно от друго с разделител „.“ (точка). 
(3) Полетата от второ до пето съдържат 
най-малките неизползвани, положителни цели 
числа от съответното поле.
(4) Йерархичните нива се подреждат в 
низходящ ред, както следва:
1. населено място;
2. кадастрален район;
3. поземлен имот;
4. сграда или съоръжение на техническата 
инфраструктура със самостоятелен обект;
5. самостоятелен обект в сграда или в 
съо­ръжение на техническата инфраструктура.
Чл. 3. Първото поле на идентификатора 
се състои от 5 цифри. В него се записва ко-
дът на населеното място съгласно Единния 
класификатор на административно-територи-
алните и териториалните единици (ЕКАТТЕ) 
на населеното място, на чиято територия се 
намира недвижимият имот.
Чл. 4. (1) Във второто поле на идентифи-
катора се записва номерът на кадастралния 
район, който не може да бъде нула.
(2) При създаване на кадастралната карта 
и кадастралните регистри с данни от картата 
на възстановената собственост при липса на 
дублиране номерата на масивите се приемат 
за номера на кадастрални райони.
Чл. 5. (1) В третото поле на идентифика-
тора се записва номерът на поземлен имот, 
намиращ се в кадастрален район, чийто номер 
е записан във второто поле.
(2) При създаване на кадастралната карта 
и кадастралните регистри с данни от картата 
на възстановената собственост при липса на 
дублиране номерата на имотите от картата 
на възстановената собственост се приемат за 
номера на поземлените имоти. Поземлените 
имоти в масив с номер „0“ (нула) в картата 
на възстановената собственост се включват 
към съседни на имота кадастрални райони.
(3) При създаване на кадастралната карта 
и кадастралните регистри с данни от кадаст­
ралните планове при липса на дублиране пла-
носнимачните номера на имотите се приемат 
за номера на поземлените имоти.
Чл. 6. (1) В четвъртото поле на иденти-
фикатора се записва номерът на сграда или 
номерът на съоръжение на техническата 
инфраструктура, в което има самостоятелен 
обект.
(2) Сграда или съоръжение на техническата 
инфраструктура, в което има самостоятелен 
обект, разположени в повече от един поземлен 
имот и не може да се определи принадлеж-
ността им към поземлен имот, се номерират 
в обхвата на кадастралния район, като в 
третото поле на идентификатора се записва 
цифрата нула.
Чл. 7. В петото поле на идентификатора 
се записва номерът на самостоятелен обект 
в сграда или в съоръжение на техническата 
инфраструктура.
Чл. 8. (1) Съдържанието на всяко поле от 
идентификатора се използва самостоятелно за 
посочване или означаване на съответстващата 
му територия или обект в кадастралната карта.
(2) Идентификаторът на поземлен имот 
се образува от първите три полета, иденти-
фикаторът на сграда или на съоръжение на 
техническата инфраструктура, в което има 
самостоятелен обект, се образува от първите 
четири полета, а идентификаторът на самос-
тоятелен обект в сграда или в съоръжение 
на техническата инфраструктура се образува 
от петте полета.
(3) Идентификаторът се изписва в кадас-
тралния регистър на недвижимите имоти, в 
регистъра на идентификаторите и промените 
им, в официалните документи и справки, 
издавани от службата по геодезия, картогра-
фия и кадастър и от Агенцията по геодезия, 
картография и кадастър, в част „А“ на пар-
тидите на недвижимите имоти от имотния 
регистър, в актовете, с които се признава 
или прехвърля правото на собственост или 
се учредява, прехвърля, изменя или прекра-
тява друго вещно право върху недвижимите 
имоти, както и в други случаи, определени 
с нормативен акт.
(4) Видът на всяко поле може да се изписва 
с думи в текстов документ.